星玄|雙子男陳卓賢演唱會邊跳邊除 粉絲流口水:見到腹肌
2024年04月14日 00:00
東網電視
更多新聞短片
今日係4月14日農曆三月初六,幸運星係雙子座,良好人緣帶旺財運,攞咗着數唔好待薄老友。雙子座嘅陳卓賢(Ian),近年鍾情一手包辦作曲填詞,早前同成班MIRROR好兄弟喺英國巡唱嗰陣,專誠約咗黃偉文見面,唔知Ian係咪趁機偷師搵填詞靈感,到時咪可以幫埋班兄弟作新歌囉。
13日MIRROR完成紐約場演唱會,而早前先後到三藩市、洛杉磯等地開騷,全場氣氛熱烈。其中,有粉絲將洛杉磯演出新歌《Day 0》嘅片段放上網,Ian疑似因領呔出現問題要即時除去,並淡定將領呔放入恤衫內,之不過,Ian忙中有錯,恤衫扣錯鈕,從而出現一小窿,唔少粉絲見到之後,都紛紛大讚Ian淡定執生好叻仔,更有粉絲整流口水、心心眼嘅emoji,並表示:「見到腹肌」、「唔好整啦,不如除埋件衫」、「#眼睛吃冰淇淋了」、「唔使扣番啲鈕啦」、「陳卓賢你真係好有型呀」。
至於是日最旺生肖係豬,獲得財神眷顧,毋須為錢銀問題而憂心。肖豬嘅鄧麗欣(Stephy)近年轉戰影壇,參與唔少電影拍攝,佢早前趁住假期做孝順女,帶媽咪快閃台北,之後又再投入工作,為各大電影做宣傳,Stephy你有咁多工作機會,點會為錢銀問題而憂心。